6. melléklet a 11/2024. (XI. 29.) önkormányzati rendelethez

**Átruházott képviselő-testületi feladat- és hatáskörök**

1. POLGÁRMESTER FELADAT ÉS HATÁSKÖREI

1.1. Megköti az önkormányzat nevében a mezőgazdasági rendeltetésű földterületekre vonatkozó haszonbérleti-, értékesítés esetén az adásvételi szerződést.

1.2. A költségvetési előirányzat erejéig megköti a forgalomképtelen és korlátozottan forgalomképes törzsvagyontárgyak pótlására, létesítésére, gyarapítására irányuló szerződéseket.

1.3. A költségvetésből rendelkezésre bocsátott pénzeszközök keretein belül - az utak forgalmának és jelentőségének sorrendjét figyelembe véve - gondoskodik arról, hogy közút biztonságos közlekedésre alkalmas, közvetlen környezete esztétikus és kulturált legyen.

1.4. Hozzájárul a közút területének nem közlekedési célú igénybevételéhez, ha az valamely hatóság engedélyéhez kötött építmény elhelyezése céljára szükséges.

1.5. Képviselő-testület rendelete alapján dönt a közterület-használat engedélyezéséről.

1.6. Dönt a nyomvonal jellegű építmények elhelyezéséhez szükséges tulajdonosi hozzájárulás megadásáról.

1.7. Engedélyezi a község címerének és zászlójának a külön rendelkezések szerinti felhasználását, alkalmazását vagy forgalomba hozatal céljából történő előállítását.

1.8. A beruházás szükségességéről szóló képviselő-testületi döntést követően gondoskodik a szükséges költségek felhasználásáról. A képviselő-testület nevében eljáró polgármester- a felhatalmazás alapján- az előkészítésért teljes egészében felelős, a beruházási alapokmány jóváhagyásáig terjedő részfeladatok végrehajtása során csak a beruházási program jóváhagyásában szükséges a képviselő-testület külön felhatalmazását, döntését kérnie.

1.9. A képviselő-testület által eldöntött beruházások tervezési szerződései megkötését elvégzi.

1.10. A beruházási alapokmány jóváhagyását követően a beruházással kapcsolatos valamennyi szerződés aláírását elvégzi - beleértve a szerződés módosítását és kiegészítését is.

1.11. Amennyiben a szerződési ajánlat a beruházási alapokmányban előírt követelményektől eltér, kezdeményezheti a képviselő-testületnél a beruházási alapokmány módosítását.

1.12. A külső szakértő bonyolító alkalmazása esetén a képviselő-testület döntését követően megköti a szerződést.

1.13. A beruházásokkal kapcsolatos finanszírozási szerződéseket a jegyzővel együttesen írja alá.

1.14. Jogosult a kivitelezést felfüggeszteni, ha az ellenőrzés eredményeként olyan hiányosságokat állapít meg, ami a kivitelezési munkák további folytatása esetén helyrehozhatatlan károkozással jár, vagy veszélyezteti a beruházás megvalósítását.

1.15. A beruházás az üzembe helyezési okmány kiállításával fejeződik be. Az üzembe helyezési okmányt aláírja.

1.16. Sürgős, életveszély, vagy közvetlen balesetveszély elhárítását, illetve vis maior következtében szükségessé váló felújításokat elrendeli, illetve egyeztet az intézményvezetővel, ha az intézményvezető rendelkezik az elhárításról.

1.17. Ellátja - az önkormányzati lakások és helyiségek bérletétől és elidegenítéséről szóló helyi rendelete alapján - bérbeadói jogkör gyakorlását.

1.18. A használati jogot gyakorló intézmény a rábízott korlátozottan forgalomképes törzsvagyont – alapfeladata ellátásának sérelme nélkül – határozott idejű bérbeadás útján hasznosíthatja a vagyonrendelet előírásainak figyelembe vételével.

1.19. A közterület-használathoz a közterület-tulajdonos önkormányzat tulajdonosi hozzájárulása, engedélye (a továbbiakban: engedélye) szükséges. A tulajdonosi jogokat az önkormányzat nevében eljárva gyakorolja.

1.20. Közérdekből, vagy más fontos, és méltányolható okból a közterület- használati díj megfizetése alól részben vagy egészben felmentést adhat, illetőleg a megfizetés határidejére kamatmentes halasztást adhat.

1.21. Magyarország történelmének tragikus eseményei, valamint köztiszteletben álló, így különösen a Magyar Köztársaság közjogi méltóságai, Felsőtárkány országgyűlési képviselői, a Képviselő-testület tagjai elhunyta vagy tömegszerencsétlenség esetén elrendelheti az önkormányzati tulajdonban lévő középületek, közterületek gyászlobogóval való fellobogózását, és/vagy az önkormányzati hivatal előtti zászlórúdjaira a magyar nemzeti lobogó és Felsőtárkány zászlajának felvonását, majd félárbocra eresztését.

1.22. A mindenkor hatályos helyi önkormányzati költségvetési rendeletben a képviselő-testület felhatalmazza (egyben kötelezi, hogy a végrehajtást követően a képviselő-testületet a soron következő ülésen tájékoztassa.):

a) Nettó 5 millió Ft feletti összegű kifizetésekről, adás-vételről, beszerzésekről szóló szerződéseket (az információs önrendelkezési jogról és az információszabadságról szóló 2011.évi CXII. törvény 1. melléklete III. Gazdálkodási adatok 1.4. pontja szerint) a helyben szokásos módon tegye közzé.

b) Ha év közben az Országgyűlés, a Kormány, illetve költségvetési fejezet vagy elkülönített állami pénzalap az Önkormányzat számára pótelőirányzatot biztosít, erről legalább negyedévente köteles a képviselő-testületet tájékoztatni költségvetési rendelet-módosítási tervezet formájában. Az utolsó rendelet-módosítási tervezetet a tárgyévet követő év február 28-ig kell teljesítenie.

c) Ha év közben az Országgyűlés előirányzatot zárol az önkormányzat költségvetéséből, annak kihirdetését követően haladéktalanul a képviselő-testület elé köteles terjeszteni a költségvetési rendelet módosítását.

1.23. Szociális ellátási ügyekben átruházott hatáskörben dönt:

a) a rendkívüli települési támogatásról,

b) a köztemetésről.

1.24. A polgármester átruházott hatáskörben dönt a települési szilárd hulladékkal kapcsolatos közszolgáltatásról szóló rendelet szerinti kedvezményes 60 literes gyűjtőedény igénybevételi lehetőségéről.

1. SZOCIÁLIS ÉS KULTURÁLIS BIZOTTSÁG FELADAT- ÉS HATÁSKÖRE

2.1. 1.Dönt a szociális törvény (1993. évi III. törvény), valamint Felsőtárkány Község Önkormányzata Képviselő-testületének a szociális igazgatásról és szociális ellátásokról szóló rendelet szerinti alábbi szociális ellátások megállapításáról:

a) a települési támogatásról,

b) a rendkívüli települési támogatásról,

c) a házi gondozásra való jogosultság megállapításáról,

d) a szociális étkezésre való jogosultság megállapításáról,

2.2. 2.Dönt az alábbi gyermekvédelmi ellátások (1997. évi XXXI. törvény) megállapításáról: Természetbeni juttatás: az önkormányzat éves költségvetésében meghatározott keretek között a gyermekintézmények étkezési térítésének közvetlenül az intézmények által kezdeményezett és javasolt díjkedvezményének megállapítása

1. PÉNZÜGYI BIZOTTSÁG FELADAT- ÉS HATÁSKÖRE

3.1. Vagyonnyilatkozatok vizsgálata

3.2. Amennyiben a finanszírozott vagy támogatott szervezet, illetve magánszemély az előírt számadási kötelezettségének határidőre nem tesz eleget, e kötelezettségének teljesítéséig a további finanszírozást, támogatást fel kell függeszteni.

3.3. Amennyiben az önkormányzati támogatás kedvezményezettje a kapott támogatást a megjelölt célra, a megjelölt határidőre nem használja fel, illetve nem a megjelölt célra használja fel, a támogatás összegét köteles a folyósító számlájára haladéktalanul visszautalni, illetve a továbbiakban támogatásban nem részesülhet. A támogatással való elszámolás részletes szabályait az önkormányzat rendeletben szabályozza.